
             ŞI PRIVATIZARE

                     Nr. 21/172

RAPORT 

asupra proiectului de Lege pentru abrogarea Legii nr.469/2002 privind unele măsuri pentru întărirea disciplinei contractuale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, în procedură de urgenţă, cu proiectul de Lege pentru abrogarea Legii nr.469/2002 privind unele măsuri pentru întărirea disciplinei contractuale, trimis cu adresa nr. PL-x 272 din 20 mai 2009, înregistrată sub nr. 21/172 din  21 mai  2009.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 18  mai 2009.
Consiliul Legislativ, prin avizul nr.233 din 25 martie 2009, a avizat favorabil iniţiativa legislativă.
 Comisia juridică, de disciplină şi imunităţi a avizat favorabil proiectul de lege în forma adoptată de Senat, conform avizului  nr. 31/529 din 10 iunie 2009. 
Comisia pentru buget, finanţe şi bănci a avizat favorabil iniţiativa legislativă, conform avizului nr.22/318 din 11 iunie 2009.
Comisia pentru industrii şi servicii a avizat favorabil proiectul de lege în forma adoptată de Senat, conform avizului  nr. 23/272 din 15 iunie 2009. 

Proiectul de de lege supus dezbaterii  are ca obiect de reglementare abrogarea Legii nr. 469/2002 privind unele măsuri pentru întărirea disciplinei contractuale, publicată în Monitorul Oficial al României, Partea I, nr. 529 din 19 iulie 2002, cu modificările ulterioare, întrucât promovarea lui creează premizele necesare unui mediu economic sănătos, care să asigure respectarea principiului constituţional al libertăţii economice.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 16 iunie  2009.
La lucrările Comisiei a participat, în calitate de invitat, din partea Ministerului Finanţelor Publice, doamna  Mădălina Gheorghe – şef serviciu. 

La dezbaterea acestei iniţiative legislative, din totalul de 24 de membri ai Comisiei pentru politică economică, reformă şi privatizare au fost prezenţi toţi deputaţii. 
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru abrogarea Legii nr.469/2002 privind unele măsuri pentru întărirea disciplinei contractuale, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare.

           PREŞEDINTE                                                                                     SECRETAR
          Mihai TUDOSE                                                   Cătălin CHERECHEŞ
Consilier  parlamentar:
      Anca Chiser

BIROUL  PERMANENT  
AL

CAMEREI  DEPUTAŢILOR

 Vă înaintăm, alăturat, RAPORTUL asupra proiectului de Lege pentru abrogarea Legii nr.469/2002 privind unele măsuri pentru întărirea disciplinei contractuale, trimis, spre dezbatere în fond, în procedură de urgenţă, trimis cu adresa nr. PL-x 272 din 20 mai 2009, înregistrată sub nr. 21/172 din  21 mai  2009, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

                                                     PREŞEDINTE,
                                                    Mihai TUDOSE

